**Σχέδιο υποβολής ερευνητικής εργασίας**

Τάξη: Α’

Σχολική μονάδα: Γενικό Λύκειο Νιγρίτας

Τίτλος ερευνητικής εργασίας: **«ΕΘΕΛΟΝΤΙΚΗ ΑΙΜΟΔΟΣΙΑ – ΠΡΟΣΦΟΡΑ ΖΩΗΣ»**

**Στοιχεία υπευθύνου εκπαιδευτικού**

Ονοματεπώνυμο: Ναλμπάντη Βασιλική

Ειδικότητα: ΠΕ 18.10

Διατιθέμενες ώρες για το πρόγραμμα: Δύο

Υλοποίηση ερευνητικών εργασιών σε προηγούμενα έτη: Ναι

**Παιδαγωγική διαδικασία**

**Α. Σκοπός Ερευνας-Αιτιολόγηση θέματος, σαφώς διατυπωμένα ερωτήματα**

Σκοπός αυτής της έρευνας είναι να εκτιμήσουν οι μαθητές την αξία της εθελοντικής αιμοδοσίας, να αποκτήσουν επιπλέον γνώσεις σε ότι αφορά την αξία, τις προϋποθέσεις και τη διαδικασία της εθελοντικής αιμοδοσίας, έτσι ώστε να εντοπίσουν και να οργανώσουν τους τρόπους με τους οποίους οι γνώσεις τους αυτές θα μπορέσουν να γίνουν γνωστές στο περιβάλλον του σχολείου αλλά και στον ευρύτερο κύκλο της τοπικής κοινωνίας.

Τα ερευνητικά ερωτήματα είναι:

1. Τι είναι αίμα;
2. Ποια είναι τα συστατικά του αίματος;
3. Ποιες είναι οι ομάδες αίματος;
4. Τι είναι μετάγγιση αίματος;
5. Η χορήγηση αίματος είναι αναγκαία;
6. Τι είναι η εθελοντική αιμοδοσία;
7. Γιατί να γίνω εθελοντής αιμοδότης;

**Β. Ενδεικτική περιγραφή πηγών αναζήτησης δεδομένων μεθόδου και ερευνητικών εργαλείων συλλογής και επεξεργασίας των δεδομένων για αποφυγή φαινομένου άλλης αντιγραφής και παράθεσης πληροφ**οριών

**α.** Μέθοδος Project

**β.** Ομαδοσυνεργατικοί μέθοδοι (οι μαθητές θα χωριστούν σε μικρές ομάδες και θα επεξεργαστούν μικρά θέματα) όπως:

* Το αίμα και τα παράγωγά του
* Ομάδες αίματος
* Η αιμοδοσία στην Ελλάδα
* Χρήσιμες πληροφορίες για τον αιμοδότη
* Αιμοληψία και εργαστηριακός έλεγχος

**γ.** Συνέντευξη από αιμοδότη

**δ.** Έρευνα σε σχετική βιβλιογραφία στο διαδίκτυο

**ε.** Αξιολόγηση του προγράμματος

**Γ. Αναμενόμενα αποτελέσματα και τρόποι παρουσίασης των αποτελεσμάτων και του τεχνήματος**

Με την εργασία αυτή σκοπούμε στην απόκτηση γνώσεων που αφορούν στον τρόπο λειτουργίας του ανθρώπινου οργανισμού, αλλά κυρίως την ανάπτυξη εθελοντικής συνείδησης των μαθητών και την ευαισθητοποίησή τους σε θέματα υγείας, προσφοράς και αλληλεγγύης.